**Instrukcija piena pārraudzības datu ievadei**

Piena pārraudzības datus var ziņot papīra formātā un elektroniskā veidā LDC sistēmā CILDA.

! Pārraudzības uzdevums ir izpildāms visiem tiem un **tikai tiem dzīvniekiem, kuri ir norādīti izsniegtajā uzdevumā (saņemtajā pārraudzības uzdevumā labojumus/papildinājumus nedrīkst veikt. Ja nepieciešami labojumi pārraudzības uzdevumā, tad labojumus veic sistēmā CILDA pirms kontroles veikšanas).**

**1.** Vispirms piena pārraudzības uzdevumā ierakstām konkrētu pārraudzības datumu, slaukšanas laikus un iesaistītās personas, kuras veic pārraudzību. Piena paraugu pudelītēm jābūt numurētām pirms pārraudzības sākšanas.

**2.** Nākošais solis ir dati pie katra dzīvnieka, kur tūlīt pēc katra dzīvnieka rādījumu iegūšanas (pirms nākamā dzīvnieka rādījumu iegūšanas) ierakstām pārraudzības uzdevumā piena parauga numuru un piena daudzumu atbilstoši izvēlētajai shēmai. Ja datus ziņojam elektroniski, tad rādījumus ierakstām izsniegtā uzdevuma datu tabulā vai augšupielādējam tajā informāciju no lokālās datu bāzes. Ja saimniecība govju slaukšanai izmanto robotus, tad visa informācija tiek ielādēta no lokālās datu bāzes.

**3.** Pēc datu ievadīšanas pārraudzības uzdevumā pārbaudām, vai visiem norādītajiem dzīvniekiem ir dati par slaukšanu. Ja kādam dzīvniekam nav datu vai pārraugs uzskata, ka rezultāts nav objektīvs, tad komentāros norādām attiecīgo iemeslu, norādot to ar **kodu**:

|  |  |  |  |  |
| --- | --- | --- | --- | --- |
| **Kods** | Nosaukums | Norādīšanas gadījumi: | | Iekļaujas 20 % |
| *nav iegūts piena izslaukums* | *ir iegūts piena izslaukums + iemesls* |
| 1 | Nav novietnē / ganāmpulkā | ☑ | - | Nē |
| 2 | Slims | ☑ | ☑ | Nē |
| 3 | Meklējas | - | ☑ | Nē |
| 4 | Turēšanas apstākļu maiņa | - | ☑ | Nē |
| 6 | Īpaša aprūpe | - | ☑ | Nē |
| **7** | **Tehniska kļūme** | ☑ | ☑ | **Jā** |
| 8 | Cietstāvoša | ☑ | - | Nē |
| 9 | Zīdīšana | ☑ | - | Nē |
| **11** | **Nesalasāms rokraksts** | ☑ | - | **Jā** |
| 15 | Jaunpiens  *(pielieto tikai pirmajās (4 -govīm, 6 -kazām) dienās pēc atnešanās)* | ☑ | ☑ | Nē |
| 16 | Nav atnesusies | ☑ | - | Nē |
| 31 | slauc tikai pēdējā slaukšanas reizē no 2 vai 3 | - | ☑ | Nē |
| 32 | slauc tikai divās pēdējās slaukšanas reizēs no 3 | - | ☑ | Nē |
| 33 | slauc tikai pirmā un pēdējā slaukšanas reizēs no 3 | - | ☑ | Nē |

*Skaidrojumi:* ☑ –ir iespējams norādīt iztrūkuma iemesla (kodu);

“ - “ –nav iespējams norādīt iztrūkuma iemesla (kodu).

*Ja dzīvnieku skaits pārraudzības uzdevumā ar kodu ( 7, 11 ) pārsniedz 20% no kopējā slaucamo dzīvnieku skaita, tad šis uzdevums tiek anulēts un jāveic atkārtota piena kontrole.*

**4.** Nobeigumā vēlreiz pārbaudām pārraudzības datus, precizējam pudelīšu skaitu un nododam uzdevumu.